૧૧૦૦થી વધુ એસટી બસો અંબાજીના મેળા માટે વધારાની દોડાવવામાંં આવશે. આ મેળાને પ્લાસ્ટિક મુક્ત અને વ્યસન મુક્ત બનાવાયો છે. અંબાજી તરફ જતા તમામ રસ્તાઓ પર આવેલા શ્રદ્ધાળુ માટેની ખાણીપીણીની વ્યવસ્થા માટે ઊભા કરવામાં આવેલા મંડપમાં પ્લાસ્ટિકના કપ, ગ્લાસ, ડિશો પર પ્રતિબંધ મુકાયો છે. યાત્રીઓની સુરક્ષા માટે સીસીટીવી કેમેરાની સંખ્યામાં વધારો કરાયો છે. કુલ ૧૯૬ સ્થળો પર સીસીટીવી કેમેરાની બાજ નજર રહેશે.